kardosdrur/scandi-wiki huggingface dataset:
Louis Botha

Louis Botha (født 27. september 1862, død 27. august 1919) var en afrikaner som blev den første statsminister i Unionen Sydafrika, forløberen til dagens sydafrikanske stat.

Liv og arbejde 
Han blev medlem af parlamentet i Transvaal i 1897 som repræsentant for Vryheid. To år senere kæmpede Botha i anden boerkrig, indledningsvis under Lucas Meyer i det nordlige Natal, og senere som general i ledelsen ved Colenso og Spion Kop. Da Petrus Jacobus Joubert døde, blev han øverstkommanderende for Transvaals boere, hvor han demonstrerede sine evner igen ved Belfast-Dalmanutha. Efter Pretorias fald ledede han et konsentreret guerillafelttog mod briterne sammen med Koos de la Rey og Christiaan de Wet. Succesen til hans tiltag, blev set i den jævne modstand som boerne tilbød helt til krigen sluttede efter tre år.

Han var den største repræsentant til sine landsmænd i fredsforhandlingerne i 1902. Efter at Transvaal fik selvstyre i 1907, blev general Botha bedt om, at danne en regering, og foråret samme år deltog han i en konference for kolonielle statsministre som blev holdt i London. Under hans besøg i England ved denne anledning, erklærede Botha Transvaals helhjertede adhæsion til det britiske imperium, og hans intentioner med at arbejde for landets velfærd uafhængig af racemodsætninger. På denne tid henviste dette til boere/afrikanere som en separat race fra britiske sydafrikanere.

I denne rekonstruktionsperiode under britisk styre, rejste Botha til Europa med de Wet og de la Rey for at samle penge ind som kunne gøre boerne i stand til at genoptage sine tidligere mindre sysler. Botha som blev set på som boerfolkets leder, indtog en fremtrædende rolle i politikken og talte altid for de tiltag som han regnede ville sørge for fred og god orden og Transvaals reetablering af velstand. 

Han blev statsminister i Transvaal den 4. marts 1907. Sammen med en anden boerkrigshelt, Jan Smuts, dannede han South African Party, eller SAP. Botha blev vidt udbredt set på som for forsonende med Storbritannien og stod ovenfor oprør indenfra eget parti og fra oppositionen under James Barry Munnik Hertzogs National party. Da Sydafrika fik status som domæne i 1910, blev Botha den første statsminister i Unionen Sydafrika.

Efter første verdenskrig startede, sendte han styrker for at tage Tysk Sydvestafrika, et træk som var upopulært blandt boerne som fremprovokerede boeroprøret.

I slutningen af krigen ledede han for en kort tid en britisk militæropstand til den anden polske republik under den polsk-sovjetiske krig. Han hævede, at betingelserne i Versaillestraktaten var for hårde mod aksemagterne, men underskrev traktaten.

Galleri 

Politikere fra Sydafrika
Pemba (Mozambique)

Pemba er en havneby i Mozambique med en befolkning på 141.316 indbyggere (2007) og er hovedby i Cabo Delgado.

Byer i Mozambique
Junta (spil)

Brætspillet Junta er designet af Vincent Tsao, Eric Goldberg og Ben Grossman og blev første gang udgivet af Creative Wargames Workshop i 1978. Det er senere blevet overtaget af West End Games. Den seneste udgave af spillet udkom i 2005.

Spillet har sit navn fra det spanske ord junta, der betyder militærdiktatur, og som var den typiske regeringsform efter et militærkup, som man så det flere gange i Latinamerika i det 20. århundrede.

Junta foregår bogstaveligt talt i en bananrepublik, nærmere bestemt La Republica de Las Bananas, hvor spillerne repræsenterer de styrende familier i landet. De kæmper om at få magten og stikke så mange penge fra ulandsstøtten ind på hver deres schweiziske bankkonto som muligt. Budgettet lægges af præsidenten, som vælges af spillerne ud fra, hvor mange stemmer de kontrollerer i parlamentet. Det er tilfældigt og hemmeligt, hvor meget støtte landet får. Præsidenten skal så forsøge at tilfredsstille tilstrækkeligt mange til, at han kan beholde magten, ellers risikerer han et kup, hvor modstanderne af hans styre erklærer sig som "rebeller" og forsøger at etablere en junta (deraf spillets navn).

Kupforsøgene er den del af spillet, der tager længst tid, og jo flere der er, desto længere tid tager et spil. Kuppene er også den eneste del af spillet, hvor der kræves en egentlig spilleplade, idet spillet i denne fase er et krigsspil, hvor der slås med terninger osv., og hvor det er vinderen, som vælger den nye præsident.

En væsentlig del af spillet er røverier og snigmord, hvor man forsøger at ramme en modstander og tage hans penge og indflydelse, og henrettelser (efter et kup). Hvis man mister livet, er man dog ikke ude af spillet, man må blot vente på, at et nyt familiemedlem kan komme ind i spillet. Man mister dog de penge og indflydelseskort, man har på hånden.

Blandingen af krigsspil, samarbejdsspil, intriger, diplomati mv. har givet Junta en kultstatus, men måske har den til tider meget lange spilletid forhindret et større gennembrud.

Se også 
 Junta på BoardGameGeek

Brætspil
January Jones

January Jones (født 5. januar 1978 i Sioux Falls, South Dakota i USA) er en amerikansk model og skuespillerinde, mest kendt for rollen som Betty Draper i serien Mad Men.

Jones spillede «Cadence Flaherty» i American Pie: The Wedding fra 2003, den tredje film i American Pie-filmserien. Hun har også haft biroller i Anger Management (2003) og Dirty Dancing 2 (2004).

I 2005 optrådte hun i filmen The Three Burials of Melquiades Estrada, instrueret af og med Tommy Lee Jones i hovedrollen.

Før hun startede en karriere som skuespiller, var Jones model for Abercrombie & Fitch. Hun var sammen med skuespilleren Ashton Kutcher fra 1998 til 2001. I 2003 kom hun sammen med sangeren Josh Groban.

Jones blev placeret som #82 på Maxims liste "Hot 100 Women of 2002".

Udvalgt filmografi

Kilder

Eksterne henvisninger 

 
 AMC – Mad Men: Officielle Side

Skuespillere fra South Dakota
Modeller fra USA
Sioux Falls

Sioux Falls er den største by i delstaten South Dakota, USA. Byen har ca. 145.000 indbyggere (2005), hvoraf en høj andel nordamerikanske indbyggere, bor i Minnehaha County, i det sydøstlige hjørne af delstaten, og derved i nordlige dele af den amerikanske prærie. 
 
Byen har sit navn efter en foss i floden Big Sioux River. Området rundt om den nuværende by blev kolonialiseret i 1856 af to separate foretag the Dakota Land Company of St. Paul og the Western Town Company of Dubuque, Iowa. Byen blev grundlagt i 1873, da den havde 593 indbyggere. 

De største industriarbejdspladser er i næringsmiddelindustrien. South Dakota Air National Guard har en base i byen. Nærheden til Iowa har givet gode vilkår for varehandel, særligt i de perioder hvor alkoholsalg var forbudt i Iowa. Der er en lufthavn i nærheden af byen, men ikke jernbane. 

De største befolkningsgrupper i byen er tysk- og norskættede. Den lutherske kirke har en stærk stilling, og ejer også Augustana College, et privat universitet for undergraduate studies. Det nærmeste universitet ligger i byen Vermillion, South Dakota, nogen miles mod syd. 

Sioux Falls har et museum for indiansk historie.

Indbyggertallets udvikling

Attraktioner 
 Falls Park
 Washington Pavilion
 Great Bear Recreation Park
 Great Plains Zoo & Delbridge Museum

Kendte mennesker fra byen 
 Michael Edward Fossum, Astronaut
 January Jones ungdomsskuespiller
 Bob Stewart, Tubist
 The Spill Canvas, Rockband

Referencer

Eksterne henvisninger 

 Officielle Hjemmeside(engl.)

Byer i South Dakota
Minnehaha County

Minnehaha County er et amt i den amerikanske delstat South Dakota.

Byer og landsbyer 
Baltic 
Brandon 
Colton 
Crooks 
Dell Rapids 
Garretson 
Hartford 
Humboldt 
Sherman 
Sioux Falls 
Valley Springs

Counties i South Dakota
Den polsk-sovjetiske krig

Den polsk-sovjetiske krig mellem februar 1919 og marts 1921 stod mellem Polen på den ene side og Russiske SFSR og Ukrainske SSR på den den anden. Den blev udkæmpet på polsk side for at stadfæste grænserne mellem det nyligt oprettede Polen og Russiske SFSR. Krigen brød ud efter Den Røde Hær forsøgte at tilbageerobre russiske områder, der var gået tabt under 1. verdenskrig. Krigen blev hovedsagelig ført i Hviderusland, Ukraine og Polen.

Den Røde Hær var svækket af borgerkrigen i Rusland, og den polske hær kunne hurtigt gennemføre et angreb ind i Ukrainske SSR, hvor den forsøgte at oprette en ukrainsk modstandsbevægelse mod styret. Efter at have indtaget Kijev 7. maj 1920 blev polske styrker slået tilbage af Den Røde Hær, og måtte trække sig tilbage til Warszawa. Det øgede international opmærksomhed på krigen, og Frankrig øgede sin militærhjælp til Polen.

Slaget ved Warszawa resulterede i en afgørende og uventet polsk sejr. Efter dette slag kunne polske styrker rykke mod øst igen. 18. marts 1921 blev en fredsaftale underskrevet i Riga.

Se også 
 Curzonlinjen

Referencer

Litteratur 
 
 Adam Zamoyski, Warszawa 1920 – Lenins fejlslagne forsøg på at erobre Europa, Informations Forlag, 2011. .

Eksterne henvisninger 

Sovjetiske krig
Sovjetiske krige
Edward Rydz-Śmigły

Edward Rydz-Śmigły (11. marts 1886 Brzeżany – 2. december 1941 Warszawa) var en polsk general, og polsk øverstkommanderende under felttoget i Polen i 1939. Under 1. verdenskrig var han i tjeneste i den østrig-ungarske hær.

Eksterne henvisninger 

Personer i 2. verdenskrig
Generaler fra Polen
Personer i den lettiske krig for uafhængighed
Zviad Gamsakhurdia

Zviad Gamsakhurdia (; født 31. marts 1939 i Tbilisi i Georgiske SSR, Sovjetunionen, død 31. december 1993 i Chibula i Georgien) var en georgisk politiker, der spillede en afgørende rolle i den georgiske selvstændighedproces. Hans nationalistiske koalition fik i november 1990 magten i Georgiske SSR. Han valgtes til Georgiens første selvstændige præsident den 26. maj 1991. Gamsakhurdia blev dog hurtigt upopulær, og i december udførte oppositionen med Tengiz Kitovani et voldeligt statskup og besatte statsbygninger inklusiv det georgiske parlament. Gamsakhurdia afgik den 6 januar 1992 og erstattedes af Eduard Sjevardnadse, den tidligere sovjetiske udenrigsminister. Gamsakhurdia forsøgte selvom han var afsat at promovere sig selv som Georgiens præsident.

Hans tilhængere, zviadisterne, forsøgte gennem væbnede aktioner i Samegrelo (Megrelien) i efteråret 1993 at tilbageerobre magten. Dette mislykkedes imidlertid og Gamsakhurdia døde den 31. december 1993 i byen Chibula i Megrelien under uklare omstændigheder. Ifølge britiske raporter blev han fundet med en kugle i hovedet, og man mener han har begået selvmord, men man kan ikke udelukke han døde i kamp eller under andre omstændigheder. Han begravedes først i byen Djikhasjkari i Megrelien, men flyttedes den 24. februar 2004 til hovedstaden i Tjetjenien; Grosnij. Siden Mikheil Saakasjvili afløste Sjevardnadse som landets præsident besluttede han at overlade Gamsakhurdias lig til Georgien. Den 3. marts 2007 meddelte den nye tjetjenske præsident Ramzan Kadyrov at liget, der var forsvundet efter den første tjetjenske krig, var fundet. Det blev identificeret af en række russiske eksperter i Rostov ved Don. Det blev derefter bragt tilbage til Georgien den 28. marts 2007 og den 1. april begravedes Gamsakhurdia på ny i Tbilisi. Tbilisis hovedgade er navngivet efter ham.

Referencer

Se også 
 Georgien
 Liste over Georgiens præsidenter

Georgiens præsidenter
Politikere fra Georgien
Personer fra Tbilisi
Georgiens præsidenter

Georgien blev uafhængigt i forbindelse med Sovjetunionens opløsning i 1991. 

Præsidenter i Georgien efter selvstændigheden i 1991 har været:

 
Lister over præsidenter
Civilization (brætspil)

Civilization er et brætspil er designet af Francis Tresham, og udgivet i 1980 af Hartland Trefoil, samt i en amerikansk udgave i 1981 af Avalon Hill. 

Brætspillet har ikke noget at gøre med computerspilserien Civilization, bortset fra at Sid Meier og Microprose købte retten til at bruge navnet af Avalon Hill. Der er dog i 2002 kommet en brætspilsversion af computerspillet, som hedder Sid Meier's Civilization: The Boardgame.

Om spillet 
De to til syv spillere kæmper om at opbygge den største, den stærkeste og – selve spilmålet – den mest fremskredne cilisation i området omkring det østlige Middelhav og Nærøsten. De repræsenterer hver et folkeslag (f.eks. illyriere, ægyptere eller babyloner) og skal forsøge at nå først gennem de 15 stadier for civilisation som går fra 8.000 f.Kr. til 250 f.Kr.

Hver spiller starter med en befolkning på 7.000 (=en brik). Efterhånden som befolkningen vokser kan man bygge byer inden for det område, man kontrollerer. Hver by giver et handelskort, som kan bruges til at handle med ni handelsvarer (såsom korn eller bronze). Når man handler sker der også ubehagelige ting, såsom vulkanudbrud, hungersnød eller borgerkrig. Ved at samle handelskort kan man investere i civilisationskort, som giver specielle evner og bonus, når man skal købe nye kort. Kortene kan f.eks. give adgang til landbrug, filosofi eller medicin.

Spillet kan godt ligne et krigsspil, men det er i langt højere grad et handelsspil, hvor man har mest gavn af at samarbejde. Der er dog lagt op til konfrontationer, da spillet er designet sådan, at de enkelte civilisationer begrænser hinanden geografisk. I den situation må finde en løsning, der tillader at ens civilisation kan vokse, hvad enten løsningen er militær, diplomatisk eller noget tredje.

Spillet har stor udbredelse og regnes for et af de bedste spil om gamle civilisationer.

Udvidelser 
Der er udgivet fire officielle udvidelser til Civilization. Eastern Expansion Map og Civilization Expansion Trade Cards Set er udvidelser, som giver hhv. flere territorier og flere handelsvarer at spille om.
Advanced Civilization er en udvidelse, som indeholder – ud over flere handelsvarer – en række forenklinger af reglerne, som bl.a. skulle afbalancere spillet bedre. Det har dog været diskuteret, om det er lykkedes.
Der er også kommet en udvidelse som kan bruges til begge versioner: Civilization Western Extension Map med territorier omkring det vestlige Middelhav.
Civilization: The Expansion Project er en uofficiel udvidelse til Advanced Civilization, som kan stå alene. Den har udvidet kortet kraftigt og en del regler er ændret.

Priser 
 Origins Awards: Best Pre-20th Century Boardgame of 1982

Se også 
 Mare Nostrum (brætspil)
 Sid Meier's Civilization: The Boardgame

Noter

Eksterne henvisninger 
 Civization på BoardGameGeek
 Advanced Civization på BoardGameGeek
 Manual, kort og brikker til Civilization 
 Hjælpemidler og FAQ til Civilization og Advanced Civilization 
 Origin Advanced Civilization Tournament 
 En uofficiel udvidet variant af Advanced Civilization

Brætspil
Spil fra Hasbro
Fiktive civilisationer
Rostov oblast

Rostov oblast (, ) er en af 46 oblaster i Den Russiske Føderation. Oblasten blev etableret den 13. september 1937. Oblasten har et areal på  km² og  indbyggere. Rostov oblasts administrative center er placeret i Rostov ved Don, der har  indbyggere. Andre større byer i oblasten er Taganrog med  indbyggere og Sjakhty med  indbyggere.

Geografi 

Oblasten er beliggende i det sydlige Rusland i det Sydlige føderale distrikt. Den grænser til Volgograd oblast mod øst, Republikken Kalmykija og Stavropol kraj mod syd, Krasnodar kraj mod vest og Ukraine og Voronezj oblast mod nord, mod nord grænser oblasten op til de ukrainske oblaster Donetsk og Luhansk.

Demografi 

Bemærkning: andel medtager hele befolkningen, herunder de der ikke havde angivet nationalt tilhørsforhold (i 2002 7.507 personer, i 2010 76.735 personer)

Administrativ inddeling

Større byer

Referencer

Eksterne henvisninger 

   Officiel hjemmeside

 
Etableret i 1937
Konceptdesign

Konceptdesign er en strategisk og tværdisciplinel designpraksis. Denne form for designpraksis tager sit udgangspunkt i en kontekst og et problem. Herfra arbejdes der frem mod en løsning i form at et koncept. Konceptet består af en række elementer, der tilsammen danner en helhed. Et produkt er eksempelvis ikke et koncept i sig selv, men et af elementerne i konceptet.

Design
Logiske modeller
Redneck Rampage

Redneck Rampage er et kontroversielt first-person shooter computerspil udviklet af Xatrix Entertainment og udgivet af Interplay i 1997.

Handling 
Spillet handler om de to brødre Leonard og Bubba. Brødrende kæmper for at redde deres præmiegris, Bessie, og for at stoppe en Alien-invasion af den opdigtede by Hickston i USA.

Kritik 
Spillet blev efterfølgende kritiseret for dets vold og latterliggørelse af USA's sydsstatsborgere.

Computerspil fra 1997
First-person shooter
DOS-spil
Revolution Software

Revolution Software ltd. er en britisk computerspilsudvikler der udvikler adventurespil. Bl.a. står firmaet bag Lure of the Temptress, Beneath a Steel Sky og Broken Sword-serien.

Etableret i 1990
Computerspilsvirksomheder fra Storbritannien
AAS

Aas eller AAS har flere betydninger:
 Aas (efternavn)
 Aas (Pyrénées-Atlantiques), en by i Frankrig
 Ateliers Aéronautiques de Suresnes, en tidligere fransk flykonstruktionsvirksomhed
 Alcatel Alenia Space, et luftfartsselskab, nu Thales Alenia Space
 Austrian Air Services, et tidligere flyselskab fra Østrig (ICAO-designator)
 African Academy of Sciences, en afrikansk videnskabelig organisation
 Air Ambulance Service, en britisk velgørende organisation
 All-America Selections, en organisation der fremmer udvikling af nye typer havefrø
 American Antiquarian Society, en amerikansk sammenslutning og nationalt forskningsbibliotek
 American Anti-Slavery Society
 American Arachnological Society, en sammenslutning af amatører og professionelle araknologer
 American Association of Suicidology, en amerikansk NGO, der arbejder med selvmordsforebyggelse
 American Astronautical Society, en uafhængig videnskabelig og teknisk gruppering i USA
 American Astronomical Society, en amerikansk sammenslutning af professionelle astronomer
 Ansar al-Sunna, eller Jamaat Ansar al-Sunna, en militant gruppe der opererer i Irak
 Arnold Air Society, en professionel æresgudstjenestesorganisation for officerkandidater for det amerikanske luftvåben
 Association for Academic Surgery
 Association for Asian Studies
 Assyrian Academic Society
 Assyrian Aid Society
 Australian Academy of Science, en uafhængig, statsstøttet sammenslutning til fremme af videnskaben
 Australian Anthropological Society
 Audit and Assurance Standards issued by ICAI, institut for statsautoriserede revisorer i Indien
 Austin American-Statesman, en avis i Texas i USA
 Atomisk absorptionsspektroskopi, for kvantitativ bestemmelse af grundstoffer
 ASCII Adjust after Subtraction, en x86 Intel BCD opcode
 As a service
 Akut aortasyndrom
 Anabolt–androgent steroid, eller blot anabolt steroid
 A.a.s (kunstgruppe), britisk kunstkollektiv
 Acta Apostolicae Sedis, Vatikanstatens officielle kommentarer
 IATA-kode for Apalapsili Airport i Apalapsili i Indonesien
 Armed Aerial Scout, et erstatningsprogram for OH-58 Kiowa i den amerikanske hær
 ISO 639-3-sprogidentifikationskode for asa, et uddødt sprog fra Tanzania
 Associate of Applied Science, en uddannelsesgrad
 Taylor County Airport (Kentucky), Campbellsville, USA, FAA LID
 Sony Auto-lock Accessory Shoe på et kamera
 Abandon All Ships, et italiensk-canadisk metalcore-band fra Toronto i Ontario i Canada
 Anglo-American School of Moscow
 Anglo-American School of Sofia
Rolf Saxon

Rolf Saxon (født 7. juli 1955 i Alexandria, Virginia) er en amerikansk skuespiller, bedst kendt som stemmen bag George Stobbart i computerspilserien Broken Sword. Rolf Saxon har medvirket i den danske krimiserie Ørnen.

Roller

Teater 
 Jerry Springer the Opera (2006) (Jerry Springer)

Videospil 
 Broken Sword: The Angel of Death (U.S.: "Secrets of the Ark: A Broken Sword Game") (2006) (voice)
 Broken Sword: The Sleeping Dragon (2003) (voice)
 Broken Sword II: The Smoking Mirror (1997) (voice)
 Broken Sword: The Shadow of the Templars (U.S.: "Broken Sword: Circle of Blood") (1996)

TV 
 Little Britain (2006)
 The Eagle (2005), episodes "Kodenavn: Keres"
 Hippies (TV series) (1999)
 RKO 281 (1999) (U.S. video-box: RKO 281: The Battle Over Citizen Kane)
 Teletubbies (1997)
 The Canterville Ghost (1997)
 London Suite (aka Neil Simon's London Suite) (1996) (uncredited)
 The Affair (1995–1991)
 Night Watch (aka Alistair MacLean's Night Watch, ''''Detonator 2: Night Watch) (1995)
 The Tomorrow People (1995)
 Hostages (1993)
 The Trials of Oz (1991)
 Capital City (1989)
 Tailspin: Behind the Korean Airliner Tragedy (aka Coded Hostile) (1989)
 Tender Is the Night (mini-series) (1985)
 Lace II (1985)
 The Dirty Dozen: The Next Mission (1985)
 Afterward (1985)
 Displaced Person (U.S. video: D.P.) (1985)
 The First Olympics: Athens 1896 (aka The First Modern Olympics) (1984)
 Little Lord Fauntleroy (1980)

Film 
 Obedience (2000)
 Honest (2000)
 Teletubbies: Christmas in the Snow (2000) (narrator) 
 Entrapment (1999)
 Saving Private Ryan (1998)
 Tomorrow Never Dies (1997)
 Mission: Impossible (1996) 
 Wild West (1992)
 Joyriders (1989)
 A Time of Destiny (1988)
 1984 (1984)
 The Tripods (1984)
 The Lords of Discipline (1983)
 The Curse of the Pink Panther (1983)

Eksterne henvisninger 
 

Skuespillere fra Virginia
Tjek fødselsår
Den sidste kejser

Den sidste kejser (originaltitel The Last Emperor) er en film fra 1987, instrueret af Bernardo Bertolucci. Filmen vandt ni oscars, bl.a. en oscar for bedste film.

Plot 

Historien handler om Puyi, den sidste kejser af Kina. Man følger hans liv fra fødsel, da han bliver kejser som 3-årig og hersker over en halv milliard mennesker, da han bliver fængslet under den japanske invasion og til sidst i hans liv, hvor han blot er gartner.

Medvirkende 
 John Lone som Pu Yi som voksen
 Joan Chen som Wan Jung
 Peter O'Toole som R.J.
 Ying Ruocheng som Guvernør
 Victor Wong som Chen Pao Shen
 Dennis Dun som Store Li
 Ryuichi Sakamoto som Masahiko Amakasu
 Maggie Han som Eastern Jewel
 Ric Young som Forhørsleder
 Cary-Hiroyuki Tagawa som Chang

Priser

Oscars 
Filmen vandt ni oscars:
 Oscar for bedste film
 Oscar for bedste instruktør
 Oscar for bedste fotografering
 Oscar for bedste klipning
 Oscar for bedste lyd
 Oscar for bedste musik
 Oscar for bedste filmatisering
 Oscar for bedste kostumer

Eksterne henvisninger 
 

Film fra 1987
Film instrueret af Bernardo Bertolucci
Oscar for bedste film
Golden Globe for bedste film - drama
Film fra Italien
Film baseret på virkelige begivenheder
Dramafilm fra Storbritannien
Film fra Columbia Pictures
Engelsksprogede film
Biografiske film fra Storbritannien
César for bedste udenlandske film
Silkeborgsøerne

Silkeborgsøerne er ikke et officielt, men meget brugt navn for søerne omkring Silkeborg. I første række menes de søer som Hjejlen og de andre rutebåde til Himmelbjerget sejler på: Brassø, Borresø og Julsø, og småsøerne omkring disse: Slåensø og Avnsø (Brillerne). Også de øvrige søer rundt om Silkeborg regnes til Silkeborgsøerne: Vejlsø, Almindsø, Ørnsø og Silkeborg Langsø.

Kilder og henvisninger 

 Sejlferie på Silkeborgsøerne 
 Kort over området
 Hans Kuhlman: Silkeborgsøerne , Den Store Danske, Gyldendal. Hentet 31. august 2018

Søer i Silkeborg Kommune
Søer i Skanderborg Kommune
Søerne
Gudenå